
ОТ РЕДАКЦИИ. {} 


На з'ізді лемковском, отбытом в Сяноці дня 8. ХИ. 1933 р. ухвалено завязати Лемков- 
ский Союз — в котром мают з групуватися вшыткы Лемкы и выдавати газету Лемко. 

Приступаючы наконец до исполненя тых ухвал Лемковского з'ізда, выпущат редак- 
ция першый номер газеты „Лемко“. На разі тота газета буде выходити што два тыждни 
и буде коштувати 30 грошей місячно, 1:50 полрочно або 3 зл. рочно. Але як знате вы- 
даваня газеты коштує а у нас ніт фондов. Длятого то редакция звертатся до вшыткых тых, 
котрым дорога слава нашого народа и котры хотят жертвувати ‘свой труд для нашого 
руского имени — в горячом просьбом — ‘зберати по своих селах пренумерату на тоту газе- 
ту. Ціна низка 1 грош денно найдеся в хаті у найбіднійшого. 

Килькож то гроша выдаєме нераз на забавы, дуган и инше таке, котре не приносит 
нам ниякой користи. А ту тот выданый піняз опроцентуєся нам з часом — бо з газеты до- 
відатеся — як жыют иншы народы, як они робят, штобы поправити свою долю, и змен- 
шати біду — довідатеся — што чути на шыроком світі, и у нас в краю, прочытате собі, як 
треба лучытися в кооператывы. штобы повекшати доходы и штобы нашы пінязі не ишли 
в чужы рукы. — Довідатеся о нових законах котры хоронят задолженого газду ‘пред вы 
зыском кредыторов. а також и о новых законах, относячыхся до плачыня податков и до 
льгот, якы вылано для залеглых полатков. В газеті буле оелакция по77^гти зіломости госпо- 
дарскы — относячыся до закупу штучных навозов, и зерна на засівы. Вообще газета буде 
старатися поміщати лем такы дописи, котры можут быти користны для Лемков и буде стре- 
міти до того, штобы нашым людям жылося ліпше. — Штобы однак газета могла сполняти 
приняты на себе обовязкы потреба: 1) штобы вшыткы газдове у нас и вшыгкы нашы братя 
в Америці запренумерували тоту газету, бо втотчас и ціна може быти низка — и газета мо- 
же быти добре редагувана и 2) штобы люде доносили о вшытком што дієся по их селах 
бо лем втотчас, маючы такий матерьял, и знаючы што болит даяке село. можна о том пи 
сати и найти даяку ралу. 

Не забывайте и о том, же покля мы не зорганизованы, покля жыеме каждый для себе — 
так долго мы не представляме ниякой силы и никто з нами не буле рахуватися. Никто не 
боит ся одной пчолы. но никто тыж не дражнит пчол в улю, бо знає, же они разом можут 
му дати болячу отправу. Одна пчола нич бы не зробила. но вшыткы в улю, як они ладн 
и користно для себе и людей газдуют и сами не бідуют, и для газды иайдеся у них все 
плястер солодкого меду. Так и меже людми, єден чловек може не дуже зробити але разом 
вшыткы представляти будеме велику силу. Тота сила однак во вшыткых и длятого най не 
бракне никого в роботі стремлячой до выкутя ліпшой долі для нашых дітей 


Што каждый Лемко мусит знати о собі. 


До того часу мы не старалися свойом зем- 
льом и своим народом и вдоволювалися в на- 
циональном ділі самым словом „русский“, а 
як ищы мы додали до того слова „греко- 
католик“ або „православний“ то здавалося 
нам, же мы вшытко знаме о собі и што под 
обороном тых слов останеме жыти аж до 
скончаня віка. Економичне, господарске наше 
положыня таке, што половина из нас выеми- 
грувала до Америкы за куском хліба, а друга 
половина жые в біді втотчас, коли при добром 
народном сознаню, доброй народной органи- 
зации ми можеме жыти на своєй землі таксамо 
як нашы сусіде, а може и ліпше. 

В той ціли мы организуємеся для себе. 
Тоты, што кричат, же мы не лемкы, а „рус- 
скы“ люде нерозумны. або фальшывы, люде, 
котры не розуміют значыня слов, або люде, 
котры не хотят робити для свого народа, 


своє лінивство засланяют словами и ждут 
все помочы отдакаль, ци то от Украинцев, 
ци от кого иншого. бо мы и русски и Лемкы. 
Тут не выстарчыт хвалитися тым, же мы 
„русски“ ту треба взятися до роботы, а 
робити треба на своєй власной землі, на 
Лемках. 

Лемкы и тот невелычкий их край положены 
в самой середині славянства и они, их тип 
бесіда и характер припоминают нам тоты 
стары часы, коли славяне были всі єдным 
племенем. И тота их найстарша бесіда была 
найподобнійша до днешной лемковской. Лем- 
кы припоминают свойом бесідом и своим 
положыньом, што русский народ котрый за- 
селил всходню Европу и полночну Азию вы- 
шол з тых Карпат — и што их предками 
являются именно Лемкы. 

Они можут достарчыти богато материялу 


вшыткым славянам колибы они хотіли запо 
знатися зо своим минувшым. 

Нам важно знати наше географичне поло- 
жыня и достосувати нашу организацию, на- 
родну роботу и политику до того положыня 
Бо коли будеме хтіли выкрутитися от той 
роботы лем словами и фразами о „русскости“, 
о великой, неділимой Руси, о царях, князях, 
патриархах, спископах. и козаках, то ниякой 
из нас користи не буде. зыйдеме по просту 
на нич и будеме погнойом для империялистов, 
як мы были и до тепер. 


Як знаме чыстой територии русской на Лем- 
ках осталося барз мало, Однако тота тери- 
тория. ограничена на западі ріками Попрадом 
и Дунайцем — прилягат на всхолі до всход: 
ной Малопольщы и Подкарпатской Руси, от 
котрых ділят нас ржы Сян и Уж. ест так чысто 
русска, што ни одного села польского, ани 
словацкого на той територии ніт, мае нашых 
озскых: сел вы'че 6 соток, котры поді- 


„ 
ломкоссї 


лила чехословацко-польска гравиця помеже 
польску и чехословацку державу. Тот кусок 
нашой землі в воздушной линіи около 80 км. 
долгий, 40 км шырокий в найшыршом місті, 
а около 20 км в найузшом. Населеня около 
500.000. Отже обовязком каждого лемка єст 
ложыти труд євой для себе, для лемков, и 
за свои права в том краю, 


О тоты права должны старатися Лемкы по 
обох сторонах Карпат и заховувати єдинство 
народне. Помочи може нам лем народна орга- 
низзция своя школа. на своей материнской 
бесіді. Дакотры из нашых людий зрозуміли 
тото и розпочали роботу над введеньом сво- 
их школьных книжок для народных школ и 
тот рух за свою народну школу значыт для 
нас Лемков перелом в нашой народной роботі 
и поступі. Своя книжка для нашых дітей має 
велике значыня. 


Треба лем сміло дальше ити по том пути тым 
больше, што наше Правительство не робит 
нам трудностей и не заборонює нам плекати 
и розвивати тот найбольший скарб яким сст 
материнский язик. Важне, штоби и нашы угор- 
скы братя — вмісто ждати на помоч от роз- 
личных прошеных и непрошеных приятелей 
пошли нашыма слідами, а втотчас наш народ 
буде спасеный, бо сильным и независимым 
може быти лем тот, кто стоит о своих силах 
Дают нам того примір Керестурчане, котры 
мешкают в Югославии. Их ест вшыткых около 
20 000. Сут то нашы Лемкы котры в часах 
австрийского цисаря Осифа 11 выемигрували 
до полудневой Венгрии. Они заховали свой 
язык, они мают на своем языку книжкы 
школьны — и они выдают свою народну 
газету мают они и свого поета Дра Костель- 
ника, котрого предкы походят з Ылцаревой. 
Их ест мало, але они сут зорганизованы и 


Стр. 2 


длятого рахуєся з нима их правительство 
позвалят им розвиватися культурально и еко- 
номично, о них знає світ, яко о такых, котры 
не выреклися свого русского имени и яко о 
такых, котры не оглядаются на ничую помоч, 
але стоят сильно власным трудом. 


О том треба знати каждому Лемку если 
хцеме, штобы нас не розд!лили на партии и 
штоби мы не погибли. 


А же робота зо стороны нашых непрошеных 
опікунов иде и то робота усилена, дают нам 
доказательство поміщены в „Слов!“ в Нр. 11 
з 8/11 1934 статии. В статии под назвом „По 
Лемковині“ „Добродії, та іх праця між Лемками“ 
чытаме — што при товаристві „Просвіта“ 
повстала лемковска комисия — котра розпо- 
чала енергичну роботу в напрямі скорой укра- 
инизации Лемков. 

Грошы на агитацию дали украинскы това- 
риства „Карпатия Центросоюз, Маслосоюз, 
Земельний Банк гипотечний Коопер. Банк, 
Будучность и иншы. Самых кныжок выслано 
на Лемковину за 1933 р. 7.000, а газет 15.000. 
Найбольшу помоч дал Сільский Господар, 
котрый дал на тоту ціл 3.114 книжок укра- 
ИНСКЫХ. 

„Просвіта“ подносит великы звслугы для 
украинства О Качмара из Злоцкого, котрый 
яко визитатор іздит по лемках не по то, штобы 
вглядати в тото, як стоит моральность в се 
лах повіреных опіці священников, але по то, 
штобы щырити украинизацию, бо як подано 
в отчеті з діятельности лемковской комисии 
он зорганизувал „силою своєї влади“ осередкы 
пропаганды украинской в селах. Новый Санч, 
Матієва, Лабова. Брунары, Баниця, Снітниця, 
Маластов, Мацина Вел. Гладышов, Кремпна. 
Мысцова, Святкова, Бонаревка, Ванівка, Ріпник, 
Дәльова, Воля. Нижна и Шкляры. 

Видите з того, же опікуны не дармуют — 
и же у нас не можна сідити зо заложеныма 
руками. 


О Лемках бесіда, 


Не знати, як выйде и што з того буде 

Повідают, же Лемкы незалежны люде 

Бо то гварят : хоц руснакы, и не Украинці 

Не мож з Лемками выйти на ниякы кинці 

То такы чудакы ся поробили 

А недавно ищы так тихо сой жили. 

Никто за них не знал, што то за людина 

А тепер ся порушали, ой матко єдына, 

Тепер всяди, де ся звернеш, за Лемков бесіда 

Єдны гварят, же то добрі, другы гварят — біда. 

Але то ся вшытко прейде и вшытко ся вытре, 

И до Лемлов, як до другых внет каждый 
привыкне 

Бо то з діда и прадіда єст лемковске мено 

Лем же дотля өно было неоголошено 

Бо давнйше мы сідили и нич не гварили 

А панове як нас хтіли, так нас и ділили 

Половину дали Польщі, Чехам половину 

На дві части розрізали нашу Лемковину 

Та ищы нас полілили на партии и віры 

Жебы мы ся дерли, били, сварили без міры, 

Але мы ся спамятали, почали думати 

В Америрі, в старом краю организувати. 

И мудрійшы уж ся горнут до той єдкой купы 

бдны гварят, же мы мудры, а другы, же глупы. 

Най сой гварят, так як хотят, никто им не 
сперат, 

Най лем Союз нашу силу до єдной позберат. 

Так во світі в Америці, як и в старом краю 

А втотчас вшыткы народы нас Лемков приз- 
нают 

И тепер уж каждый видит, не мож затаити, 

Же Лемкы хтят як братя зо вшыткыма жыти, 


ИЛЕМ О 

Але хотят и для себе яке право мати, 
Не позволят на вс! страны себе розберати. 


Осиф Болдыш. 


Политика в нашых церквах. 


Давны нашы священникы уважали церкви за 
домы молитвы и за домы Божы, „В церквах 
тых молилися сами и заохочували людей до 
молитвы и до добрых діл. 6 

В своих проповідях поясняли они святе 
писмо и голосили слово Боже. Длятого то 
и люде давно были религийны и слухали 
и шанували своих священников. Але пришли 
другы священникы и дуугы засы. Вмісто на- 
укы Христовой, голосят тоты новы священ- 
никы лем политику. Проповідальниці в церквах 
замінилися на трыбуны вічовы, з котрых ба- 
ламутится люлей якомси Украином. Тым свя: 
щенникам не ходит о моральность повіреных 
их опіці душ. им ходит лем о тото, штобы 
вшыткы называли себе Украинцями. 


Помимо такой агитации, выголошуваной 
в церкви нішы люде, як то повідают єдным 
ухом слухают, а другым випущают и трима- 
ются твердо свого имени. Видяш тото укра- 
инці, же их „Слово Боже“ не барз приниматся 
у нашых людей и постанавляют баламутити 
людей газетами. Єдну.таку газету называют 
„Наш Лемко“. Правда, який смак выраблят 
Лемко у Украинцев, если они називают Лем- 
ков уж „нашым“. З той самой назвы видно, 
же они охотно схрумкалиби єго. Але штож 
Лемко, штука тверда и не легко стравна, так 
просто з’сти себе не даст. Зрештом газета 
коштує, а они по перше не мают, а по друге 
не хотят давати пінязей за товар, котрый, не 
знают — ци дастся им купити. 


Длятого то придумали в остатних часах та- 
ку штуку. Удалися до свого бискупа, (пек му 
было) и он дал им позволеня обертати офі- 
ры. котры в час! Служби Божой зберают до 
дзвонка на украинскы газеты. Люде дают 
Остатний грош на жертву в церкви — вірят, 
же за тоты пінязі купят св чкы, або образ 
до церкви, а тота их кырвавиця иле на аги- 
тацию, иде на украинскы газеты, котрыма по- 
том хотят оглупяти нашых людей. 


На такы то „святы рчы“ обертают тепер 
новы священники жертву нашого народа — 
дану на богоугодны шли. 


И ци можна чудуватися по том вшытком, 
же нашы люде. особенно молодеж ходят 
штораз рідше до церкви. Ци того рода при- 
міры можут внушати довре нашого народа 
до тых священников — агитаторов — Ци не 
знеохочує таке поведенє и такы заряджыня 
до ходжыня до церкви навет тых людей, 
котры щыро были привязаны до той церкви 
и до свого прекрасного обряду. А друге, ци 
мают право тоты священникы обертати в цер. 
кви дану жертву на украинскы газеты против 
волі жертводателя. Я переконаный, же тых 
грошей не можна обернути на нич другого, 
лем на церковны ціли и длятого публично 
звертамеся до Министерства В:роисповіданя 
и до Нунциятуры Апостольской в Варшаві, 
штобы вглянути в тоты справы — и штобы 
положыти конец веденой в церкви агитации. 
“Наш народ терпит тото, бо вірит, же єго 


Поміщайте оголошыня в газеті „Лемко“. 

Хто хце прислужытися нашой газеті 
нехай зберат оголошыня з міст и сел по- 
вітов Лєско, Сянок, Кросно, Ясло, Горлиці 
и Новый Санч. 


просьба подписана тисячами того народа 
в справі отдільного епископства для Лемков 
буде скоро и користно рішена, он вірит. же 
з новым екископом для Лемков устане агита- 
ция по церквах и запанує зас довірє и спо- 
кой. 

Он вірит и терпит. але и его терпеливости 
не можна претігати, бо уж и тепер даются чути 
слова неудовольства. О том должны памятати 
міродательны власти и полагодити тоту спра- 
ву як найскорше, бо Она ест направду пекуча. 


Лемковека епіванка. 


На высокой горі 

Квіток лелийовый 
Зорвий го. дівчыно 
Дай го фраирови. 


Хоцбым го зорвала 
Комуж бым го дала 
Ищым того рочку 
Фраира не мала. 


Ой боюся — бою 
Аж ся з того трясу 
Же ся не оженю 
Бо коровы пасу. 


Не бойся сыночку 
Тай ани ся не тряс 
Бо я ся оженил 

Хоц єм коров не пас 


Не выберай Янчык 
У корчмі на танці 
Лем ти собі выбер 
В роботі на сонці 


Бо в корчмі на танці 
Кулява подскочыт 
В роботі на сонці 
Лем ногы волочыт. 


Як отбылася в Сянощ украинска парада 
в честь епископа Коцыловского. 


Дня 30. січня т. р. украинці празнували 
в Сяноці якуси рочницю царствуваня гр, кат. 
перемышльского епископа Коцыловского. Мала 
то быти 18 рочниця. Дивний ювилей! Выбра- 
ли собі акурат 18 роков, але мы знаме 
чом. Украинцям ходило о тото, штобы перед 
світом а главно пред Римским престолом и 
высшыма, церковныма властями показати, як 
то вірна лемковска паства любит свого вла- 
дику и поддержує захвіяный тепер трон. На 
тот празник мал приіхати и сам владика но 
видно не барз довірял своим вірным овечкам, 
бо остал дома в Перемышли и до Сянока не 
пришол, а лем за себе прислал также высо- 
кого и з долгом бородом священника О. 
Венгр, На тот празник зышлося около 60 
укранских священников, и може друге тилько 
дяков и церковников, бо не вшыткы дякы 
и церковникы дадутся тягнути, як телята на 
мотузі. Было там также може зо 100 дівчат, 
котры украинскы єгомосци привезли на параду 
на свой, або не знати чый кошт и кус уличних 
цекавых людей, котры идут всяди з цекаво- 
сти. Так представлялося правдиво тото „вла- 
штування“ о котром украинскы газеты пишут 
што было „величаве“. 

Але може тот панок, украинский кореспон- 
дент не дуже помылился, коли писал, што 
в Сяноці в тот день зышлося около 2.000 
нашого народа. Так правда — зышлося в тот 
день много нашого народа, но не для „вла- 
штування“ епископа, з под котрого ошкы 
втіче паства цілыма селами, а тоты, што 

остали ищы под єго опіком, молят Бога, 
штобыся веце на Лемках ие вказал тот, котрый 
тилько лиха натворил для нашого народа. 

В Сяноці в день 30 січня явился вшыток 
цвіт нашых, доокрестных сел, зышлися стары 
газдове и газдын! было дуже нашой молоде- 
жы вшыткы по то. щтобы запротестувати 
против украинской провокации. 

Певно тых людей паны редакторы Нив — 
Мет и Бескидів зарахували до своих и разом 
в нима нарахували 2.000 людей. Але тоты 
зышлися в Народном Дом! и начали радити 
над тым, якбы позбытися найскорше опікы 
епископа Коцыловєкого. Давно не соєдинился 
наш нарол так тісно, як тым разом. З каждой 
груди вырывалися голосы протеста и падали 
часто навет остры слова: „Идте гет прокля- 
ты мучытелі и братоубійцы, котры заміст брат- 
ской любви кормите нас жолчом и ядом вза- 
имной ненависти и ненавистю до нашого ста- 
родавного русского имени“. 

Под предсі:ательством газды Оснфа Собо- 
левского велися горячы дискусии в ділах на- 
шой поганбленой украинском агитацйом гр. 
кат. церкви. Жаль стискал сердце коли виді- 
лося, як наш народ любит свой обряд и на- 
шу церков — и як терпит през тото, же не 
може ходити до той церкви, бо з ней поро- 
били украинскы священникы агитацийны — 
украинскы домы. 

Дала того доказ 70 літня газдыня з Межы- 
брода, котра вышла пред собраных и повіла, 
што от двох літ не ходит до церкви. ани до 
сповіди, бо там тепер ніт наукы Божой, а 
наука чорта и не пиде до той церкви дотля, 
‚аж прийде русский епископ и верне до церкви 
<лово Боже; „втотчас и я пиду до нашой 
дорогой церковці“, так закончыла наша стара 
лемковска газдыня. 

Против агитации украинского клира выне- 


сено протест и принято одноголосны резо- . 


люции звернутися до Римского Престола о 
приспішыня діла новой греко-католицкой дие- 
цезии на Лемках. 

Терпіню народа мусит прити конец. Муси- 
ме иозбытися украинскых священников в рол! 
О. Качмара и лругых. котры шырят в народі 
смуту и баламуцтво. Мы Лемкы тверды и хоц 
Украинці роблят в Римі и Варшаві штучкы, 


ЛЕМКО 
мы не уступиме' аж позбудемеся тых украин- 
скых зайдов и их перемышльккого покро- 
вителя. 


Ш Рух вншых селах. № 


Крыниця. Основаный в липни 1933 р. коопе- 
ратив „Прогрес“ розвиватся добрі. Зроблений 
билянс за 1933 р. отже за пят місяцев выка- 
зує чыстый доход 399 зл. 56 гр. Єст то до- 
ход барз велький єсли возмеся под увагу, же 
при закладаню кооператива пороблено вели- 
кы выдаткы. Треба было заплатити кошта 
реєстрации. закупити инвентар, як ляды, тор- 
говельны книгы и заплатити за поміщыня, 

Єст то отже дуже ладний початок и дай 
Бог, штобы было так дальше. А 


Дня 4/11. ухвалила громада Крыниця при- 
ступити до будовы народного дому зо сальом 
на предєтавленя и поміщыньом для коопера- 
тива и уряду громадского. Помагай им Бог 
в начатой роботі. 


Дня 11/11. урядили чытальнякы з Крыниці 
„Лемковский Кермеш“ з костюмами и маска- 
ми. На кермеш пришло много людей не лем 
з Крыниш, але также были Тыличане и Мо- 
хначчане. Серед веселего настрою бавилася 
наша молодеж` до поздной ночы. Признати 
треба, же выказала она много дару в добе- 
раню костюмов и масок. Дуже ладно выгдя- 
дали нашы дівчатка в народных строях лем- 
ковскых. Добре также выглядали костюмы 
циганкы коминяря и другы Кермеш тот до- 
казал — же часом по робот! можна забавитися 
весело и культурно 


Поворозник. В неділю, дня 4. лютого 1934. 
отогралн члены Чыталлни им. М. Качковского 
штуку написану през О. Кирила Чайковского 
п. назвом „Книжник“. На прелставлене при- 
шло много людей з Поворозника и сусідных 
сел. Был также Др. Батышак и учитель 
з Крыниш. Гра была приготовлена и вышко- 
лена так же вызвала мыле настроене серед 
зобраных людей. Тішыло вшыткых найбарже 
тото, же представлене отбылося во власном 
домі. котрый Поворозничане выбудували 

в 1933 р. Дом ладный о велыкой салі и сцені 
выбудовали они власныма жертвами и трудом. 
Честь и слава им за тото. Честь им, бо они 
стелят лучшу долю своим дітям. Дай Бог. 
штобы тот примір нашол подражателей в дру- 
гых селах. 


ШТО ЧУТИ В СВІТІ. 


В Австрии розрухы. В Австрии пришло 
в останних часах до розрухов. Розрухы вызва- 
ли Шутцбунд, социялисты и комунисты и при- 
брали остру форму. В самом Відни было, як 
подают газеты убитых около 70 полициянтов 
и прошло 200 тяжко раненых. По стороні 
социялйстов страты сут 7 раз большы На 
улицях Відня стріляли не лем кульометы, але 
и арматы. Видно з того, же ведено регулярну 
войну. Роботничы домы Карла Маркса совсім 
знищены, а под их розвалинами находятся 
убиты люде, котрых чысла не дастся усталити, 
Найзавзятійшы бои идут на Отакрингу и Фло- 
ридсдорфі. Розрухи обняли цілу Австрию и 
чысло раненых подают на килька тисяч. По- 
ложеня єст тяжке и хоц австрийске правитель- 
ство заповідат скору ликвидацию розрухов — 
не можна сподіватися скорого успокоєня. 

В Відни и цілой Австрии оголошено стан 
выімковый и вшыткы розруховці будут су- 
джены наглым судом. 


Совітский министер войни Ворошылов в своєй 
бесіді выповіл, же Россия мусит приготовля- 
тися до обороны пред Японцями. Тота бесіда 
выкликала в Японии велике вражыня и япон- 
ске министерство войни оголосило неофи- 
цияльный коментар: „Управителі совітской 
политыкы мылятся, коли твердят. же против 
Совітов робится в Японии приготовленя во- 
енны. З бесід в Москві видно. што в Москві 
сут увірены же им грозит обава войны. Бом- 
бастична бесіда Ворошылова не заслугуе на 
тото, штобы над ньом дискутувати“. 

Але помимо того Комисар Литвинов принял 
японского амбасадора Оту и оба радили над 
положыньом на далеком всході. Што з того 
буде — увидиме. 


Цукор потунят от 1. жолтня 1984. Довідуємеся 
же рада министов ухвалила оонижыти ціну цу- 
кру от 1. жолтня 1934. о 20 грошей на 1 Кв. 


Скарбы царей росийекых мают продати. В дер- 
жавном Банку в Москв! находятся ищы тепер 
великы скарбы. котры ощяют на суму 250 
милионов доляров. Найвекшу вартость пред- 


они ня > 


Пиемо бачы з Лавочы. 


Мыслите, же писати то так легко. Взял пе- 
ро до рук, поскрептал по папер! дал до 
друкарні и уж готове. Та де там. Требася 
дост нг мордувати, та у нераз чело померти, 
жебы якоси так напӣсати, жебы было и ве- 
селе и дакого высміяло, а никого не образи- 
ло. И длятого то от такого думаня, звычайно 
тоты люде, што пишут сходят, як то повіда- 
чот, на псы. Нераз то трафатся, же такий, 
што пише, то и рад попити, от так лем по 
то, жебы претерлося ему чело, а часом тра- 
фятся з нима ищы векше несчестя, (бодай ся 
не повтаряло) же такий бідак и оженится, 
В тотчас такий чловек пропал доцяп, и уж 
ніт для него ратунку. Таке то сталося и з ба- 
чом з Левочы. Знали го давно вшыткы ов- 
чаре по обох сторонах карпат, славный был 
бача-ци заспівати, ЦИ мадярувати он всяди 
перший. Знал он и овцам поробити, знал и 
панам хочто так гарді оповісти, же не бракло 
му николи ани пороху, ани дугану. Ходил сой 
бача по полянах, лем сой гуньку потресат, 
а югасы шануют и слухают го як отця род- 
ного. Добрі жылося бачі в нашых любых го- 
рах. Але же то реку чорт не спит — то он 
задумал згубити бачу. Полходил до него и 
так и инакше, вшытко на дармо. Видит чорт, 


справа тяжка и сам не даст рады — так взял 
соп до помочы бабу. А вы знате — моистеви, 
як то з бабами, една ножком, друга ручком, 
третя личком, а инша ~ то такі очами пре- 
верне. же аж робит ся нияко коло серця, а 
вшыткы прут порядного бачу до гр:ха и упадку. 
Бавится так бача — и не єдно дівчатко на 
него позират. але якоси не бере собі ничого 
барз до серця. Аж раз, а было то лесы коло 
св. Петра и Павла выбралися наш бача на 
отпуст до Крыниці. Знате, же там сут славны 
отпусты, часом приходит там на отпусти аж 
сам бискуп и громит людей и заклинат, же 
лем в Украині спасенє их душ. Чул о том 
бача. тай тыж иде на отпуст. Походил поме- 
же крамы — выпил кавы — прекусил палюн- 
ком у Топняка тай скортіло го зайти до пре: 
велебного посмотріти як то бавятся нашы 
паннусі и паничове. А знал наш бача двох 
крас паничов, оба высокы и моцны, о одном 
повідали, же як ходит разом з бискупом до 
школ, то потрафил цілу таку хыжку, до кот- 
рой ходится ‘піше, пренести на рынок. Прав- 
дивый столб. Другий хижок на плечах не но- 
сил, але любил будувати колибы под лісом 
и печи там грулі, котры не все сам з'\ідал, 
Але што мі там до того з кым он грулі іл, 
з кым воду пил — кому он там співал и ко- 
либи вистелював Я ліпше оповім вам, што 
то за біда встрітила там молодого бачу. При- 


шол он на клебанию, поклонился низко — 
взріл гарне дівча и сіл при нем близко. Смот- 
рится, позерат и што раз то веце дівча го 
розберат. Єй выкаралося тото дівча превелеб- 
ному, Оно не было з Крыниці — лем приі- 
хало зо своим няньом также на отпуст А гар- 
де было дівча. Высоке волосы чорны — 
коса попод коліна — а оченятами стріже так, 
же бача боится, же парох в его фузии рос- 
палится и выстрілит. — Скончылся отпуст — 
бача вертат в горы — але му дівча все сідит 
в голові. Не має спокою — не співат и не 
мадяруе, лем ку клебании дост часто вандруе. 
Початково превелебный не барз рад „был 
з того дівчатка дати не хил за бачу голого. 
Але по намовах и. просьбах уступил и якоси 
в осени придане єй купил. 

Ожинился бача — скапцаніл и пропал. Не 
буде уж веце он по горах співал. — От до 
чого довела славного бачу женячка. Он был 
давнійше свободный, цілы горы слухали го — 
вшыткы дівчата радо позерали на него, а те- 
пер сідит бача и пише и боится, же може 
и высміются з него. На таке зышол през же- 
нячку. Але про тото — жентеся хлопці. Правда 
тепер уж поздно, бо федоровиия але на св. 
Петря приходте до криныш а найдеся и для 
каждого з вас даяка красавиця. 


` 

ставлят царска корона париц! Катерины, котру 
оцінили на 52 милионы доляр. Вельку вартость 


`представлят также царске яблко, высаджане 


брылянтами. Найвеце заинтересуваня будит 
брылят „Орлов“ єден з найбольшых на світі, 
котрый важыт 196 каратов. Брылянт тот по- 
дарувал цариці Катерині Великой граф Орлов. 
Купил он тот брылянт за суму 400 000 рублей. 
Цариця казала осадити тот брылянт в своєм 
жезлі, и тот жезл оціняют тепер на суму 32 
милионов доляров. В остатних часах, як по- 
дают газеты вшыткы тоты скарбы хоче со- 
вітске правительство продати Америці а за 
получены зо спродажы пінязі хоче купити 
потребны машыны. Так то царскы скарбы 
повандруют до Янкесов. 


Яку вартость предетавлят днеска доляр. Пре- 
зыдент Америкы Русвелт вылал декрет, ко- 
трым признал вартость новаго доляра на 
59'06% доляра старого, што в перерахуваню 
на злоты выносит 5'26 зл Не ест то ищы 
сталый курс, бо през тот курс доляра тратит 
вартость курс шнязей другых держав и для- 
того другы державы тримают курс доляра 
на уровни висшом, як в Америці. У нас пред- 
виджуют же выйде декрет нашых властей, 
котрый означыт, килько мают платити дол- 
жникы своим кредыторам за пожычены доляры. 


Щны збожа. Зерно потуняло. Остатньо пла- 
тили на бирж! во Львов! за 100 К5.: пшениця 
1775 зл. жыто 13:25. ярец 10`25, овес 7 75, 
гречка 19:00, кукурудза 21, физола біла 25, 
физола бура 18. горох польный 16. просо 
краєве 29 лен 40, коноп. сімя 25 50, выка 
чорна 10:50, лубин синий 0:25, ріпак 45. ко- 
нич 140. мак синий 50, макух льняный 17, 
грулі 5 25, грыс пшеничный 9. грыс жытный 
750, масло 2:70, молоко 1 л. 19 гр. сметана 
80 гр. яйца штука 5 гр. 


Ладна весна и горяче літо Як заповідатся 
погода в 1934 року. Тогорочна зима, не чи- 
слячы коротких морозов єст дост мягка. Але 
все больше интересує нас літо, як зима, бо 
от весны и літа залежыт наш урожай. 

На загал преповідают метеорологы на рок 
1934. вчасну яр. Уж в другой половині марця 
начнеся погода и цілый квітень має быти но- 
годний и теплый. В маю заповідают метео- 
рологы часты дощы. Літо має быти барз 
горяче и сухе незнати лем, котрый місяць 
липец, ци серпень буде найгорятшый. Осень 
преповідают мокру — особенно в листопаді 
має быти тяглый дощ и мгла. 


Украинц! заберают з лемковекых церквей до- 
рогоцінны памяткы. В літі прошлого ролу іздил 
по нашых лемковскых селах оден судия и 
маляр з Сянока и заберали з нашых церквей 
дорогоцінны памяткы. Заберали старинны 
образы царскы врата. євангелии и другы 
стары церковны книгы, В декотрых селах люде 
полапалися и не выдали ничого зо своих 
церквей, але помимо того забрали украинці 
на Лемках много вартестевого материялу. 
Вшытко тото звезли до Сянока, де зложыли 
в украинском музею. Так тө през неувагу 
нашых людей — збогачуются нашым добром 
и маєтком украинці. Звертаме увагу на тото, 
штобы люде тых сел, де священникы укра- 
инці выдали образы тым панкам. зажадали 
звороту забраных річей, и штобы в будучно- 
сти не позволили рабувати нашых церквей, 


Министер закордонных діл Бек вернул з Рос- 
сии. Дня 12. лютого выіхал министер Бек до 
Совітов и был принятый в России дуже щыро. 
В Совітах робили министру велькы парады. 
Выдано в єго честь много обідов и принять, 
на котрых выголошено много річей. В часі 
побыту отбыл министер долгу конференцию 
з Литвиновым. Так у нас як и в Совітах спо- 
діваются по той визыті закріпленя польско- 
совітскых отнощений и вірят, же єст то по- 
чаток получыня славянскых народов. 


Во Франции. Недавно во Франции. а осо- 
бенно в Парижі были велькы авантуры. При- 
чыном тых авантур были ошуства пополнены 
през києвского жыда Ставиского, котрый по- 
трафил ошукати францускы банкы на голо- 
вокружытельну суму 000 милионов франков. 
Потом тоты демонстрации прибрали характер 
противправительственный и до демонстрантов 
прилучылися социялисты и комунисты. 


Е.М. & 0 


В Парижу пришло до формальной войны 
меже демонстрантами и полициом, котра ока- 
залася за слаба. Треба было спровадити аж 
отділы войска. Было по обох сторонах много 
жертв. В послідстві тых демонстрации насту- 
пила зміна ряду во Франции, и тепер утихло 
вшытко. 


[ Відомости господаРСКЫ. | 


Як мати больше еіна. 


Правда, каждый хтілбы мати дуже ладного 
сіна, бо скорше могбы даяке статча прихо- 
вати, скорше облизалбы часом кус сметаны 
або и масла и скорше. появилбыся даякий 
грош за масло або сыр. 

Я был якоси на яр лонского року в Лосо- 
сині коло Лимановой. Село як село невельке не 
мале — має газдов богатых и бідных — єдны 
газдуют ліпше а другы горше. Єдны пют мо- 
локо, а другы палюнку. Грунт гористый и 
дост мокрый, а; знате, же з такым грунтом 
має газда дост клопоту, жебы дашто з него 
вытягнути. Ходжу так по селі (бо то скупу- 
вал я скоры з кроликов и яйця) и виджу 
чысту хыжу з написом „молочарня“. Заходжу 
там и довідуюся, же тоту молочарню прова- 
дит рольнича школа, яка ест в Лососині. За. 
интересувало мене тото и дрыпчу до школы. 
Ладный дом з велькым огородом и порядном 
обором. 

Взріл мене дыректор той школы и показал 
ми цілу газдовку. Невелька она вшыткого 24 
моргы гористого грунту. Але всяди порядок 
аж мило. Дыректор школы рольничой пока- 
зал мені найперше яму на знояницю и повіл 
же тота яма ест фундамент его газдовкы. 
Навозы штучны - гварит — дорогы и длятого 
днеска газда не може их ужывати, а гнояниця 


задармо, лем треба так газдувати. жебы она 


не розходилася по дорогах и не высыхала на 
сонци. але жебы ю вшытку зобрати до ямы 
и в велькых бочках осадженых на возах роз- 
возити по полю. 


Таку яму найліпше выбрати в формі студні, 
астіны и дно выложыти грубом верством ле- 
поватиці и накрити збитыма грубыма дошка- 
ми, Початково не хтіл я єму вірити, жебы то 
така гнояниця штоси вартла, бо я не дне- 
тний, виділ не едно, и знам, же в нас гною 
и гнояниц всяди дост, аж по дорогах розли- 
ватся, а біды якоси не можеме позбытися. 
Зміркувал тото дыректор. же не барз му вірю, 
тай кличе мя на лукы. Иду з ним и виджу, 
же на єдных луках трава уж в косткы, ладні 
зеленієся и така мягка листкова, а на другых 
буро, лем мох жолтіє. И повідат мі дыректор 
Тоты зелены лукы нашы, а тоты буры га- 
здовскы. 

Мы косиме штыри раз до року траву, а они 
лем раз. А до того помогла нам гнояниця, 


Лукы были мокры, длятого мы выбрали во- 
круг глубокы ровы — штобы луку осушыти. 


По осушыню лукы — мы таку луку ореме 
такима плугами о самых череслах. жебы вы- 
брати мох и попрерізувати землю на 10—15 
ст. глубоко жебы земля не заквашувалася, 
А потом ‘таку луку поливаме каждого року 
в осени гнояницьом и як видно, маме и боль- 
ше сіна и сіно ліпше. 


Але тото нас невдоволят бо хтілибы мы 
допровадити до того, жебы в року б раз ко- 
сити, Кромі того хцеме мати ищы другий хо- 
сен з тых лук. Видите на тых луках рідко 
посаджены яблони. Садиме их рідко, жебы 
не затіняли землі, бо бы трава не росла але 
они дают нам каждого року дуже ладных 
яблок. з котрых гардшы продаєме, а з пе- 


ЧЕ 


ланншых робиме вино. Таке то оповіл м! ди-- 
ректор рольничой школы в Лососині и таке- 


я сам виділ власныма очами. Же правду гва- 


рил, преконался я внет, бо запросил мене на. 


вино з яблок, котре барз мі смаковало. По- 
годивше показал .мі ищы дуже интересного 
В своєм господарстві, и если захочете — то 
вам в другых номерах газеты тото оповім. 


УВАГА : Зберайте оголошыня и присылайте. 


до газеты „,Лемко“. 


ЛЕМКОВСКЫ ПРИПОВЩКЫ. 


1. Не глядай правды у другого, як єй сам. 
не маш ! 
2. Слово, як пташок, вылетит ‘и не з'імаш! 


СМІШНЕ, 

Ваньо мал тяжку вымову и часто затинался.. 

Дмитро звідуєся Ваня, ци он часто зати-- 
натся ? 

Ваньо: Н-н-н-і.. л. л, ле. м ...в в т. тотчас, 
я. я к бебесідую. 


Складайте Вашы ощадноети 
В КОМУНАЛЬНОЙ 


Касі Ощадности 


в Крыниці. 


Она дає полну гваранцию, 
платит добрый процент — 
и выплачат зараз выпо- 
віджены грошы. 


Уділят она также 
пожычок на невысокий процент. 


Люде, котры приізджают 
на курацю до КРЫНИЦІ 


найдут доброго лікаря 


Дра МИХАЛА САВЧАКА 


вилля Двіетрявека 
коло коетела. 


КРЫНИЧАНЕ ! 


Кулуйте товары в КОО ПЕРАТЫВІ 


ИШЕОГВЕС" 


в дому Фатулы 


под етацийом желізнодорожном. 


Газету редагує и выдає Комитет. 


За редакцию отповідат: Василь Тыліщак. 


Типография Осипа Стыфіого в Перемышлю. 


Е 
ме та ЕТИУ" 


